Lê jou eier: Toortsie gooi die handdoek in – toortsie.com
September 16, 2017 September 20, 2017 ~ Toortsie
Byskrif: Die foto hierbo kan as die direkte oorsaak beskou word vir Toortsie se oorgawe.
Toe die opdrag kom dat daar vir bygaande foto ‘n opskrif, saam met ‘n storie geskryf moes word, het Toortsie se kop oortyd begin werk. Sy is immers die selferkende Bantingdame van Blogland en hier is haar kans nou: Sy gaan ‘n totale deurbraak maak en dit sal dan die begin van haar derde Bantingboek beteken! Sy is in ekstase!
Wat sal sy maak? Dit raak nou somer en ‘n slaai sal die ding doen. Dalk ‘n ekstra klompie bestanddele bysit, soos kopkool, knoffel, appel, komkommer, fetakaas en mayonnaise. Hoe moeilik kan dit nou wees?
Maar die rasper is die probleem. Toortsie hou van ‘n growwer tekstuur en ‘n gerasperde tamatie gaan die slaai sopperig maak.
Wat dan van ‘n roerbraai? Heerlik in botter gebraai, selfs met bacon by? Steeds, die RASPER! ‘n Rasper maak dat jy met ‘n massa fyn goed sit wat na niks lyk nie, alles is net fyngerasper!
Intussen kom die een bloginskrywing ná die ander oor die onderwerp in en Toortsie besef sy is op totaal verkeerde spoor! Dit gee haar darem ‘n bietjie moed om te lees dat sy iewers in iemand se huis ‘n ogie oor die kokery hou, maar toe sy met ‘n skok lees dat haar geliefde, verlore Ursula nou ‘n UI is, was dit die heel laaste strooi!
Toortsie het boedel opgegee. Handdoek ingegooi. Moed verloor. Dis nou maar wors.
‹ PreviousDie Spreuke 31 vrou
Next ›Daar is ‘n doel met dit!!!
43 thoughts on “Lê jou eier: Toortsie gooi die handdoek in”
September 16, 2017 om 1:25 nm
🙊Jammer oor Ursula, dit was per ongeluk….
September 16, 2017 om 1:27 nm
Kan ek dit nou glo! 😱
September 16, 2017 om 1:28 nm
September 16, 2017 om 1:36 nm
Gelukkig weet jy nou waar Ursula is. Hopenlik beland sy nie in die sop nie.
September 16, 2017 om 1:37 nm
Ja, dis presies wat volgende gaan gebeur: Sy gaan in die sop beland en ek sal vir die gebakte pere moet betaal!
September 16, 2017 om 3:31 nm
Presies, en geld groei nie op jou rug nie!!!
September 16, 2017 om 3:45 nm
Ditgroei ook nie aan bome nie en van bome gepraat, mens kan ooknie ‘n ou boom uitplabt nie.
September 16, 2017 om 1:46 nm
Wie vir die gelag gaan betaal en die kastaiings uit die vuur gaan krap, is natuurlik nóg ‘nvraag.
September 16, 2017 om 1:47 nm
September 16, 2017 om 4:23 nm
Die rasper het jou oor die kneukels geraps? Haha, kyk net hoe spitsvondig is ek nou. Dis okei my idioom-sprekende vriendin, jou muse sal weer weer tevoorskyn kom (wanneer die tronkdeure vir haar oopgaan).
September 16, 2017 om 4:24 nm
September 17, 2017 om 5:05 nm
Ek vermoed my muse is op dieselfde plek as waar Ursula is: In Lekkervurig se pot sop!
September 17, 2017 om 6:14 nm
Maak eers seker dat jy presies weet hoe die vurk in die hef steek. Jy moenie probeer om sop met ‘n vurk te eet nie, want sô kry jy siepsop en braaiboud.Los vir Ursula dat sy haar eie sop gaarkook.
September 17, 2017 om 7:45 nm
Ek dink in elk geval dis kalfsop nadat Daantjie in die kalwerhok wasen die kalf in die put. Geen wortels in die sop, wan ons weet nie waar Dawid die wortels begrawe het nie.
September 17, 2017 om 8:07 nm
En net daar lê die wortel van alle kwaad.
September 17, 2017 om 8:27 nm
Op dees aarde en die onderwerp is noh nie eers holrug gery nie
September 17, 2017 om 8:35 nm
September 19, 2017 om 8:21 nm
Whahaha, ons taal raak al hoe meer kleurvol 😀
September 19, 2017 om 8:47 nm
Jou eerste eier idioom eier het bepaald ‘n herlewing gebring
As Irsula self die sop kook, mag die sop dalk suur raak. En as die sop suur is, het jy ‘nnvolgende probleem! Dan is die gort gaar!
September 17, 2017 om 8:10 nm
Jip, dis wat gebeur as die pap te dik aangemaak word.
September 16, 2017 om 6:58 nm
Hehehe – skerp!
September 16, 2017 om 11:37 nm
Dit was nou n heerlike polimiek oor n rasper en pap groente/slaai. Die wors gaan beslis help om smaak te gee in die roerbraai! Ek kannie ophou lag en lekkerkry vir jul spitsvondighede nie. Arme Ursula is ook in de moeilikheid. Sy wil mos haar neus oral insteek. Boontjie kry sy loontjie nê!
September 16, 2017 om 11:53 nm
Oor Ursula wil ek nie eers praat nie!
September 18, 2017 om 1:29 vm
Ha ha, stoute meisiekind!
September 17, 2017 om 7:51 vm
Julle tap lekker uie. Dis Annie Aspersie wat in die sop is…Ursula huil oor gerasperde komkommer…lyk my daar is ‘n storie as die lig reg skyn.
September 17, 2017 om 8:08 vm
Ons sal regtig meer lig op die onderwerp moet plaas!
September 17, 2017 om 6:35 nm
Eers het ons alwyne getap; nou is dit uie. Ek ken nie hierdie sêding nie – verduidelik asseblief?
September 17, 2017 om 6:50 nm
Ui tap = ‘n Grap vertel (Cracking a joke)
September 17, 2017 om 6:59 nm
Aha! ‘n Nuwe een. Ek gaan dit byvoeg op my lys wat ek op Excel byhou.
September 17, 2017 om 8:09 vm
September 17, 2017 om 8:34 nm
Toortsie ek het ook amper handoek ingegooi, maar terwyl ek vir ‘n kommentaar daaroor stuur kry ‘n idee en onderneem om deel te neem, maar ek dink haastige hond verbrand dalk sy mond want dit is nie ‘n veval van goed begonne in half gewonne. Maal half klaar is in elk geval nie alklaar nie en ek is nog by Langenhoven se met lekkerkry klaarkry nie
September 17, 2017 om 9:10 nm
Nee man, Abrie, sit skouer aan die wiel en maak klaar, dis net ‘n hanetreetjie ver en jy is mos haan op jou eie mishoop. Dit gaan tog om die hondjie en nie die halsbandjie nie!
September 17, 2017 om 9:18 nm
September 17, 2017 om 9:20 nm
En soms kan ekself nie hond haaraf maak van ons gebabhel nie!
September 19, 2017 om 8:24 nm
Jy’s weer so skerp – ek is seker jy’t ‘n Minora blade ingesluk.
September 18, 2017 om 11:48 vm
Vir my is hierdie nou een Babelse verwarring!!!! Ek weet nie of ek kom of gaan nie. En ek moet nog ‘n blog skryf ook. Ek sal nou skouer aan die wiel moet sit…. maar waar begin ek?????
September 18, 2017 om 12:00 nm
Babelse verwarring is dit gewis en ‘n vreemdeling in Jerusalem wat toevallig hierop afkom, sal dink ons is van die lotjie getik of het ‘n klap van die windmeul weg. Hy mag selfs dink dat ons te diep in die bottel gekyk het! Maar terwyl ons nou van Babel praat en jy niecweet waar om te begin nie, stel ek voor dat jy by die Rykste man in Babilon begin, want geld wat stom is, maak reg wat krom is.
September 18, 2017 om 4:26 nm
Oulik! Julle maak ons sommer almal lus om deel te neem … baie werk hier of te not!
September 18, 2017 om 4:27 nm
Nou toe! Hoe lyk dit? Wanneer begin jy? Begin is halfpad gewin.
September 18, 2017 om 4:45 nm
O ek is verkeerd.
‘n Goeie begin is halfpad gewin.
September 19, 2017 om 12:01 vm
Nou wie is die vark in die feëverhaal?
September 19, 2017 om 6:57 vm
Daar het jy nou ‘n punt beet! Pot verwyt die ketel en albei is ewe swart.